《次韵戴显之晚春夹溪閒行》
宋代·汪晫

出郭知春晚，阴阴绿满川。小桥横■杌，斜柳拂沦涟。

风急低双燕，林幽聒一鹃。酴醾破香蕊，孤艳殿群妍。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。